laion/Wikipedia-Exotic huggingface dataset:
Robert Garrett

Robert S. Garrett (24. juuni 1875 Baltimore'i maakond, Maryland – 25. aprill 1961 Baltimore) oli USA kergejõustiklane, 1896. aasta suveolümpiamängude kahekordne olümpiavõitja ja kahekordne olümpiahõbemedalist ning 1900. aasta suveolümpiamängude kahekordne olümpiapronksmedalist. Ta õppis Princetoni ülikoolis. Ateenas otsustas ta võistelda ka kettaheites, katsus välja uurida, kuidas ketas välja näeb, ja laskis sepal endale ühe teha. See kaalus üle nelja kilo ja seda oli halb heita. Seepeale Garrett loobus kettaheitest. Ateenas nägi ta võistlusketast, mis kaalus kaks kilo, ja otsustas siiski osaleda. Igaühel oli 3 katset. Tema peakonkurendid olid Kreekast, kes heitsid Myroni "Diskobolose" skulptuuri jäljendava, kuid ebapraktilise stiiliga. Garrett mõtles käigu pealt välja oma stiili, mis oli inetu, aga ökonoomsem: ta tõusis sügavast küürus asendist üles ja lasi ketta lahti järsu tsentrifugaalse liikumise lõpus. Kaks esimest katset ei olnud head, ent kolmandaga võitis ta olümpiahõbeda (esimestel olümpiamängudel kuldmedaleid ei antud). Ta võitis Ateena olümpiamängudel 1896 kettaheite (29.15) ja kuulitõuke (11.22). Ellery Clarki järel oli ta teine kaugushüppes (6.00) ja kõrgushüppes (1.65, jagas kohta James Connollyga). 1897 tuli Garrett IC4A kuulitõukemeistriks, 1900 olümpiamängudel Pariisis pronksile kuulitõukes ja paigalt kolmikhüppes. Kettaheites ta ei osalenud, sest võistlus toimus pühapäeval. Hiljem sai Robert Garrettist pankur, kelle hobiks oli keskaegsete käsikirjade kogumine. Ta aitas organiseerida ja rahastada arheoloogilisi väljakaevamisi Süürias. 1942 annetas Garrett Princetoni ülikoolile 10 000 käsikirja. 1896 Ateenas olümpiavõitja kuulitõukes 11.22 olümpiavõitja kettaheites 29.15 hõbemedal kõrgushüppes 1.65 hõbemedal kaugushüppes 6.00 1900 Pariisis pronksmedal paigalt kolmikhüppes 9.50 pronksmedal kuulitõukes 12.35 "Arhiivikoopia". Originaali arhiivikoopia seisuga 29. detsember 2008. Vaadatud 22. juunil 2009.{{netiviide}}: CS1 hooldus: arhiivikoopia kasutusel pealkirjana (link)
Võipätakas

Võipätakas (Pinguicula L.) on taimede perekond vesiherneliste sugukonnast. Perekonda kuulub umbes 80 liiki, millest 12 kasvavad Euroopas, 9 Põhja-Ameerikas ja mõned Põhja-Aasias. Kõige rohkem leidub võipätaka perekonna esindajaid Lõuna- ja Kesk-Ameerikas. Eestis on levinud kaks liiki: Pinguicula vulgaris – harilik võipätakas (paiguti) Pinguicula alpina – alpi võipätakas (haruldane) Võipätakad on putuktoidulised taimed. Võipätakaliikide nimekiri
Letipea veresaun

Letipea veresaun oli 8. augustil 1976 Rakvere rajoonis Letipeal toimunud konflikt seal puhkavate tööliste ja tülinorivate purjus NSV Liidu piirivalvurite vahel. Üks piirivalvuritest avas automaatrelvast tule, tappes 6 vabariiklikust gaasitöötajate kokkutulekust osavõtnud isikut ja haavates 18. Lisaks tulistas ta rindu üht teda takistama tulnud piirivalvurit, kes suri hiljem haiglas. Lõpuks sooritas laskja enesetapu iseendale näkku tulistades. Enesetapu tegi ka vastutust kartnud piirivalvekordoni ülem. 1991. aastal püstitati veresauna ohvritele mälestuskivi, millele lisati 1996. aastal ka hukkunute nimed. Helmut Elstrok "Veretöö gaasitöötajate päeval 1976. aastal" Virumaa Teataja. 08.08.2006[alaline kõdulink] Letipea hukkunud gaasitöötajad Eesti monumentide e-kataloog "Virumaa Teataja "Letipeal mälestatakse veresauna ohvreid" 04.08.2006". Originaali arhiivikoopia seisuga 27.08.2006. Vaadatud 18.08.2009. Helmut Elstrok "Veretöö gaasitöötajate päeval 1976. aastal" Virumaa Teataja. 08.08.2006 Lõputu õudus: 33 aasta taguses veresaunas hukkunud noormehe haud pühiti maa pealt, Õhtuleht, 18.08.2009 Ajavaod: Letipea veresaun ETV, 2010 (Autor Mati Talvik, režissöör Indrek Kangur)
Vesihernes (perekond)

Vesihernes (Utricularia L.) on taimede perekond vesiherneliste sugukonnast. Vesiherne perekond jaguneb kolmeks alamperekonnaks: Bivalvaria, Polypompholyx, Utricularia. Kokku kuulub perekonda umbes 227 liiki. Vesiherned on levinud kõikides maailmajagudes peale Antarktika. Utricularia vulgaris – harilik vesihernes (tavaline) Utricularia australis – lõuna-vesihernes (haruldane, ainult Saaremaal) Utricularia intermedia – vahelmine vesihernes (hajusalt) Utricularia minor – väike vesihernes (harva) Vesiherned on putuktoidulised taimed. Vesiherne liikide nimekiri
Toatemperatuur

Toatemperatuuriks (lühend RT) nimetatakse loodusteaduslike eksperimentide kirjeldamisel katse läbiviimise temperatuuri, kui see jääb ligikaudu vahemikku 21–23 °C ( = 294–296 K). Toatemperatuuri mõistet on mugav kasutada katsete juures, kus katse tulemus temperatuurist oletatavalt eriti ei sõltu, mistõttu täpne temperatuuri määramine pole otstarbekas. Samuti langeb see temperatuurivahemik kokku katsete läbiviimiseks tavaliselt kasutatavate ruumide temperatuuriga, ja on ühtlasi lähedane temperatuurile, mille järgi on sageli kirjanduses antud füüsikalisi suurusi iseloomustavad näitajad (25 °C). Normaaltingimused
Suur doksoloogia

Suur doksoloogia on katoliku kiriku lääneriituses Gloria in excelsis Deo õigeusu kirikus ja katoliku kiriku idariituses (kreeka-katoliku kirikus) suur austamislaul
2007. aasta küberrünnakud Eesti vastu

2007. aasta küberrünnakuteks Eesti vastu nimetatakse siinkohal 2007. aasta 27. aprillil alanud küberrünnakud Eesti riigiasutuste ja Eestis tegutsevate ettevõtete vastu. Kui mitte arvestada varasemat väikest üksiküritajate küberrünnaku katsetust Ukraina vastu, siis oli see maailma ajaloos esimene suurem riiklikult organiseeritud küberrünnak[viide?]. Küberrünnakud olid suunatud muuhulgas Riigikogu, presidendi, ministeeriumite, suuremate pankade ja uudisekanalite ning kommunikatsiooniettevõtete vastu. Rünnakud algasid pärast Punaarmee sõjamonumendi ehk nn pronkssõduri teisaldamise ajendil puhkenud rahutusi. Monumendi teisaldamine põhjustas ägeda tüli Eesti ja Venemaa vahel. Ajaleht Economist nimetas rünnakuid enneolematult keerukaiks. Linnar Viigi sõnul olid rünnaku all mitmed missioonikriitilised arvutid nagu näiteks telefonikeskjaamad. Ta avaldas arvamust, et üksikisikute ja organiseeritud kuritegevuse oskused ei võimalda taolise ulatusega rünnakuid ilma riikide ja suurte telekomiettevõtete abita ette võtta. Esialgsed rünnakud ei olnud tehniliselt keerukad, piirdudes spämmi ning kübervandalismiga. Hajutatud teenusetõkestamise ründed valitsusasutuste vastu algasid 30. aprillil. Ründetaktikat ja vahendeid muudeti jooksvalt, eesmärgiga takistada rünnete blokeerimist. Rünnete läbiviimiseks kasutati üle maailma hajutatud botnette. Rünnakute kestus ulatus mõnest minutist kümne tunnini. Sihtmärke tabasid andmevood võimsusega kuni 90 miljonit megabitti sekundis. 3. mail sattusid lisaks valitsusasutustele rünnaku alla eraettevõtted. Tõsiseid probleeme põhjustati Hansapangale ja SEBile. Hansapank oli sunnitud ajutiselt ligipääsu võõramaistele teenusepakkujatele sulgema. Sihtmärkide hulgas olid ka Postimees ja Eesti Päevaleht. Rünnakute haripunktiks oli 9. mai. Pärast 10. maid hääbusid ründed kiiresti. 15. mail tabas veel kaks veerandtunnist rünnet SEBi ja Hansapanka. Rünnakute võimsuse kasvades olid valitsusasutused ja ettevõtted sunnitud suurendama oma andmeedastusmahtusid ning serverite arvu. Kaitsemeetmed olid edukad, kuid kulukad. Aprillirahutused Tallinnas Küberkaitseliit Ian Traynor: "Russia accused of unleashing cyberwar to disable Estonia" The Guardian, 17. mai 2007 "Cyberwarfare is becoming scarier" The Economist, 24. mai 2007 http://wikileaks.ch/cable/2007/06/07TALLINN366.html (külastatud 9. detsembril 2010) Johnny Ryan, "I-sõda": uus, käepärane ja üha valusamalt haavav oht NATO Teataja, talv 2007 Eneken Tikk, Informatsioon ja õigus 16. jaanuar 2008 Välisministeeriumi koduleht taas kättesaadav kõigile Välisministeeriumi pressiteade, 29. mai 2007 Riho Ühtegi, "Kas Eesti pidas tänavu kevadel maha kübersõja?" Postimees, 5. september 2007
IPA

IPA (International Phonetic Alphabet) ehk RFT (rahvusvaheline foneetiline tähestik) on märgendusstandard, mis peab tegema võimalikuks kõikide maailma keelte foneetilise transkriptsiooni. IPA korraldusega tegeleb Rahvusvaheline Foneetika Assotsiatsioon – ta võib kasutatavaid märke valikusse lisada, valikust eemaldada või muuta. IPA sisaldab (2008. aasta seisuga) 107 tähte, 52 diakriitilist märki ja 4 prosoodilist märki. Eestikeelne IPA tabel
Gloria

Gloria tähendab ladina keeles kuulsust. Kristluses tähistab gloria Jumala au. Gloria ehk Gloria in excelsis Deo on varakristlik hümn, mis on missa osa. Gloria on ka selle hümni viisistus eraldi muusikateosena või missa osana. Gloria on Eesti koor. Gloria on restoran Tallinnas. "Gloria" on USA 1999. aasta film. "Gloria" on Umberto Tozzi laul. "Gloria" on Van Morrisoni kirjutatud laul, mida ta esitas koos oma ansambliga Them. Glória Glória on asum Rio de Janeiros, Brasiilias Glória on hoone Ružinovi piirkonnas Bratislavas, Slovakkias
VAT

VAT või Vat võib tähendada järgmist: VAT on Vatikani riigi kood ISO 3166 järgi VAT Teater VAT ehk value added tax (käibemaks) ...
Kübersõda

Kübersõda on sõda küberruumis; arvuteid ja võrke (s.h internetti) kasutatakse relvadena. Kübersõda on seostatud infosõjaga (information war), sest kübersõja eesmärkideks võib olla informatsiooni levitamine, moonutamine või selle hankimise takistamine. Kübersõda erineb infosõjast selle poolest, et see toimub küberruumis, kuid infosõja puhul ei ole ruum piiratud. Julgeolekuanalüütik Bruce Schneier defineerib kübersõda järgmiselt: võitlus küberruumis, mis hõlmab rünnakuid riigi sõjalise jõu vastu, aga ka tsiviilstruktuuride vastu (näiteks sidesüsteemide rivist väljaviimine). Kübersõjaks saame me sellist tegevust nimetada alles siis, kui sellisest tegevusest võtab osa kaks või enam osapoolt[viide?]. Küberoperatsioonid on osa tervikust – infosõjast. Infooperatsioonide eesmärk on teadlikult mõjutada oma eesmärkidele vastavaks: arusaamu, hoiakuid ning ühiskondlikku ja poliitilise juhtkonna meeleolu.  Raamatu "Cyber War Will Not Take Place" (ISBN: 0199330638) autor Thomas Rid väidab, et kübersõjaks peetakse ekslikult kolme ammu tuntud komponenti – sabotaaži, spionaaži ja õõnestustegevust –, mis nüüdseks aga on kandunud küberruumi. Alates juulist 2016 on "küber" NATO viienda sõjapidamisdomeenina asendamas infosõja mõneti devalveerunud mõistet. Allikakriitika Hübriidsõda Infosõda Küberkaitse 2007. aasta küberrünnakud Eesti vastu Titan Rain Kas Eesti pidas tänavu kevadel maha kübersõja?[alaline kõdulink] Postimees, 5. september 2007 Jarno Limnéll: kübersõda Ukrainas ERR 9.12.2015 Jan Neutze. "NATO's fifth domain: Shoring-up cyber defense needs public-private partnerships". Microsoft blog. CC. "Fifth_Dimension_Operations". Wikipedia. "Küberspetsialist: Gruusiat rünnati mullu Eesti kaudu" Eesti Päevaleht, 14. september 2009 "Pentagon: USA võib küberrünnakule sõjalise jõuga vastata" Delfi, 31. mai 2011 Kevin Poulsen, Surprise! America Already Has a Manhattan Project for Developing Cyber Attacks, Wired, 18. veebruar 2015 (inglise keeles) Russian military admits significant cyber-war effort, BBC News Online, 23. veebruar 2017 (inglise keeles)
Teeleht

Teeleht (Plantago L.) on taimede perekond teeleheliste sugukonnast. Teelehe perekonda kuulub umbes 200 taimeliiki. Teeleht on levinud Ameerikas, Aasias, Austraalias, Uus-Meremaal, Aafrikas ja Euroopas. Plantago maritima – rand-teeleht (tavaline) Plantago lanceolata – süstlehine teeleht (tavaline) Plantago media – keskmine teeleht (tavaline) Plantago major – suur teeleht (sage) Plantago winteri – Winteri teeleht (paiguti) Plantago uliginosa – lodu-teeleht (harva) Plantago scabra – liiv-teeleht (haruldane tulnukas) Teelehel toituvad mitmete liblikaliste röövikud. Inimesed on teelehte kasutanud toiduna eelajaloost saati. Laialehelisi sorte kasutatakse mõnikord salatites, kastmetes jne. Noori lehti võib süüa toorelt ja vanemaid lehti tuleb keeta. Teelehe seemneid saab keeta nagu riisi. Teelehel on antitoksiline, antimikroobne, põletikuvastane ja antihistamiinne toime, mille tõttu on taime kasutatud eelajaloost saati taimse ravimina. Teelehest valmistatud teed kasutatakse ka köha ja bronhiidi korral. "Müüt või tõde: teeleht aitab verejooksu peatada" ERR Novaator, 28. september 2023 Renton, Marlow; Biggane, Eric (2020). Foraging Pocket Guide (2020 ed.) (inglise). Wild Food UK. Lk 108–109. ISBN 978-1-9999222-2-1. Nyerges, Christopher (2016). Foraging Wild Edible Plants of North America: More than 150 Delicious Recipes Using Nature's Edibles (inglise). Rowman & Littlefield. Lk 142. ISBN 978-1-4930-1499-6. Samuelsen, Anne Berit (2000-07). "The traditional uses, chemical constituents and biological activities of Plantago major L. A review". Journal of Ethnopharmacology (inglise). 71 (1–2): 1–21. DOI:10.1016/S0378-8741(00)00212-9. PMC 7142308. PMID 10904143. {{ajakirjaviide}}: kontrolli kuupäeva väärtust: |kuupäev= (juhend)CS1 hooldus: PMC vormistus (link) Angier, Bradford (1974). Field guide to edible wild plants. Internet Archive. [Harrisburg, Pa.] Stackpole Books. ISBN 978-0-8117-0616-2.
Titan Rain

Titan Rain on Ameerika Ühendriikide vastu 2003. aastast toime pandud küberrünnakute koodnimi. Nime võtsid kasutusele Ameerika Ühendriikide uurijad. Rünnakud lähtusid väidetavalt Hiina Rahvavabariigist ning nende eesmärk oli luureteabe kogumine. "Inside the Chinese Hack Attack" Time, 25. august 2005 Graham, B. "Hackers Attack Via Chinese Web Sites", Washington Post, 25. august 2005. Espiner, T. "Security experts lift lid on Chinese hack attacks", ZDNet News, 23. november 2005. Thornburgh, N. "Inside the Chinese Hack Attack", Time.com, 25. august 2005. Thornburgh, N. "The Invasion of the Chinese Cyberspies (And the Man Who Tried to Stop Them)", Time, 29. august 2005. Brenner, B. "Myfip's Titan Rain connection", SearchSecurity.com, 31. august 2005. Onley, D ja Wait, P. "Red Storm Rising", Government Computing News, 21. august 2007
Lodjapuu (perekond)

Lodjapuu (Viburnum L.) on taimede perekond kuslapuuliste sugukonnast. Mõnes süstemaatikas on see liik paigutatud muskuslilleliste sugukonda. Perekonda kuulub 150–175 liiki. Eestis kasvab looduslikult ainult harilik lodjapuu, sissetoodud liike on 30 ringis. Viburnum carlesii – korea lodjapuu Viburnum farreri Viburnum lantana – villane lodjapuu Viburnum lentago – kanada lodjapuu Viburnum opulus – harilik lodjapuu, varieteet nn lumepall Viburnum opulus var. roseum Viburnum plicatum – volt-lodjapuu Viburnum rhytidophyllum Viburnum sargentii – Sargenti lodjapuu Viburnum tinus – vahemere lodjapuu Villane lodjapuu Kõmri lodjapuu Burkwoodi lodjapuu Korea lodjapuu Harilik lodjapuu Aino Aaspõllu: "Lummavad lodjapuud" kodus.ee "Sinises marjas ei pruugi sinist pigmenti olla" ERR Novaator, 13. august 2020
UFO (täpsustus)

UFO on ufo ingliskeelne lühend, mis tähistab tundmatut lendavat objekti. Lisaks sellele võidakse UFO all mõelda ka järgmisi asju: "U.F.O.", 1993. aasta film "UFO", telesari UFO, inglise hard rock'i ansambel United Future Organization, džässiduo
Muskuslill

Muskuslill (Adoxa moschatellina) on muskuslilleliste sugukonna muskuslille perekonna ainus liik. Muskuslille õisik Taim koos juurega Muskuslill andmebaasis eElurikkus Kolm pilku muskuslillele
Kännak

Kännak (Valerianella Mill.) on taimede perekond palderjaniliste sugukonnast. Eestis on levinud kaks liiki: Valerianella locusta – põldkännak (paiguti) Valerianella dentata – hambune kännak (väga haruldane)
UFO (ansambel)

UFO (ka U.F.O.) on Suurbritannia hard rock'i ansambel, mis alustas tegevust 1969. aastal. Esialgu mängis bänd pigem progerokki, kuid alates 1975. aastast liiguti stiililiselt heavy metal'i poole. Bändi ilmselt tuntuimateks lugudeks on 1974. aasta plaadil "Phenomenon" olnud "Doctor Doctor" ja "Rock Bottom" ning 1976. aastast pärinev "Lights Out". 1988. aastal läks bänd laiali, kuid 1992. aastal pani laulja Phil Mogg selle uuesti kokku. Viimasel ajal[millal?] on UFO koosseis stabiliseerunud, asutajaliikmetest on alles Mogg ja bassimängija Pete Way. 1970: UFO 1971: UFO II: Flying 1974: Phenomenon 1975: Force It 1976: No Heavy Petting 1977: Lights Out 1978: Obsession 1980: No Place To Run 1981: The Wild, The Willing And The Innocent 1982: Mechanix 1983: Making Contact 1985: Misdemeanor 1988: Ain't Misbehavin' 1992: High Stakes & Dangerous Men 1995: Walk On Water 2000: Covenant 2002: Sharks 2004: You Are Here 2006: The Monkey Puzzle 2009: The Visitor 2012: Seven Deadly 1973: Best of 1976: Space Metal 1986: Anthology 1992: The Essential 1992: The Early Years 1994: Too Hot To Handle 1999: Best Of UFO: Gold Collection 2008: Best of UFO (1974-1983) 2011: All the Hits & More - The Early Days 1972: Live 1974: Live In Concert 1979: Strangers In The Night 1992: Lights Out In Tokyo/Live In Japan 1993: T.N.T. 1994: Live In Texas 1995: Heaven's Gate 1997: X-Factor: Out There & Back 1998: On With The Action 2001: Regenerator - Live 1982 2005: Showtime Ametlik koduleht
Les Mistons

"Les Mistons" ("Pahategijad") on 1957. aastal valminud režissöör François Truffaut' lühimängufilm. Lugu leiab aset ühes maakohas Prantsusmaal, kus kamp noori poisse on kiindunud ilusasse naisesse. Kadeduse kirglik afäär lööb lõkkele ning nad otsustavad maksta kätte tüdrukule ja viimase poiss-sõbrale. Truffaut märkab väikeste asjades olulisust elus, mis hakkab iseloomustama varsti kogu prantsuse uue laine kino. Film mõjutas hiljem prantsuse filmilavastajat Jean-Pierre Jeunet'd, kes lavastas filmi "Amélie".
Suurbritannia riigipeade loend

Suurbritannia riigipeade loend loetleb alates Suurbritannia moodustamisest 1707. aastal seda riiki valitsenud kuningad ja kuningannad. Kuna Suurbritannia monarh on ka mitme Rahvaste Ühenduse riigi riigipea, osutavad siinsele loendile mitme teise riigi riigipeade loendid. Teda kohapeal esindavate kindralkuberneride või kuberneride loendid on eraldi artiklites. Suurbritannia maa-alal asunud varasemate ja hilisemate riikide riigipead on esitatud eraldi loendites: Iirimaa riigipeade loend Inglismaa riigipeade loend Šotimaa riigipeade loend. Suurbritannia riigipea tiitel on vastavalt tema soole kuningas või kuninganna. Seoses riigi nime ja territooriumi muutumisega on täpne tiitel aja jooksul muutunud: Suurbritannia kuningas 1707–1801 Suurbritannia ja Iirimaa Ühendkuningriigi kuningas 1801–1927 Suurbritannia ja Põhja-Iirimaa Ühendkuningriigi kuningas aastast 1927 Monarhide alaealisuse, halva tervise või kõrge vanuse tõttu on riigipea kohuseid täitnud printsregendid, kelle nimed on tabelis esitatud kursiivis. Inglismaa ja Šotimaa monarhide loend Suurbritannia valitsusjuhtide loend
AB

AB või Ab või ab on lühend või sõna, mis võib tähendada järgmist: AB on Ajakirjanduse Büroo (hilisem Eesti Telegraafiaagentuur (ETA)) Ab on Abja rajoon (Eesti NSV ajal) Ab on aktsiaseltsi üks lühenditest Rootsis (lühend ka Ab) ab on kaldea kalendri esimene kuu (ab) ab on juudi kalendri kuu aav ...
AG

AG võib tähendada järgmist: Aktiengesellschaft, saksa keeles 'aktsiaselts' AG on Eesti muusik Atuagagdliutit/Grønlandsposten, endine Gröönimaa ajaleht Ag võib tähendada järgmist: hõbeda tähis .ag
ABA

ABA on mitmetähenduslik lühend: AB Aerotransport, endine Rootsi lennundusettevõte Abakani lennujaama IATA-kood abstsiishape, fütohormoon American Bar Association, USA advokaatide kutseühing American Basketball Association, USA endine korvpalliliiga (1967–1976) Arbejderbevægelsens Bibliotek og Arkiv, raamatukogu Kopenhaagenis ABA on ka üks muusikavorm. Aba
Alisyn Camerota

Alisyn Elaine Camerota (sündinud 21. juunil 1966) on Ameerika Ühendriikide ajakirjanik. Ta töötab Fox News Channeli uudistesaatejuhina. Elukugu veebisaidil FoxNews.com
Bahama riigipeade loend

Bahama riigipeade loendi eesmärk on loetleda Bahama riigipead alates riigi iseseisvumisest 1973. aastal. Tulenevalt sellest, et Bahama kui Rahvaste Ühenduse liikmesriik tunnustab oma riigipeana Suurbritannia monarhi, on Bahama riigipead leitavad Suurbritannia riigipeade loendist. Seni on Bahamal olnud üks kuninganna, Elizabeth II, ning alates 8. septembrist 2022 kuningas Charles III. Kohapeal esindab Suurbritannia monarhi kindralkuberner, kelle nimekirja leiab Bahama kindralkuberneride loendist. Bahama valitsusjuhtide loend
AB Aerotransport

AB Aerotransport (Aktiebolag Aerotransport, lühend ABA) oli Rootsi lennundusettevõte. Ettevõte rajati 1924. Kuni 1950. aastani oli see iseseisev lennufirma. SASi asutamisest 1950 kuni 1996. aastani kuulus ABA-le 3/7 ettevõttest. 1996. aastal ühines ABA, mis sel ajal kuulus SILA-le, SILA-ga ning moodustus SAS Sverige AB, mis 2001 liideti SAS-iga. Scandinavian Airlines
Barbadose riigipeade loend

Barbadose riigipeade loendi eesmärk on loetleda Barbadose riigipead alates riigi iseseisvumisest 1966. aastal. Tulenevalt sellest, et Barbados on Rahvaste Ühenduse liikmesriik, tunnustas see kuni 2021. aastani oma riigipeana Suurbritannia kuningannat Elizabeth II. Kohapeal esindas Suurbritannia monarhi kindralkuberner, kelle nimekirja leiab Barbadose kindralkuberneride loendist. Alates 2021. aastast on riigipeaks president. Barbadose valitsusjuhtide loend
Patti Ann Browne

Patti Ann Browne (sündinud 10. septembril 1969) on USA teleajakirjanik. Ta on Fox News Channeli uudistesaatejuht ja reporter. Browne juhib Glenn Becki saate uudiseid ning rubriigi "Fox News Extra" saateosi, mida näidatakse reklaamide asemel. Isiklik koduleht Fox News Bio Patti Ann Browne'i pildid
Jenna Lee

Jennifer Anne Lee (sündinud 30. mail 1980 San Franciscos) on USA teleajakirjanik. Ta on Fox Business Networki uudistesaatejuht. Ta on ka kanali varahommikuse äriuudiste saate "Fox Business Morning" kaassaatejuht koos Connell McShane'iga. Elulugu veebilehel FoxBusiness.com Extra profiil
Julie Banderas

Julie Banderas (sünninimi Julie E. Bidwell; sündinud 25. septembril 1973) on Fox News Channeli korrespondent ja uudisteteadustaja. Ta on lõpetanud Bostoni Emerson College'i. Ta alustas oma karjääri Bostoni kanalis WLVI-TV. Hiljem töötas ta kohalike uudiste diktorina WFSB-TV-s Hartfordis, WHSV-TV-s Harrisonburgis ja WBRE-TV-s Wilkes-Barre'is. Enne Fox Newsi tööleasumist oli ta 2005. aasta märtsini WNYW-TV-s New Yorgis uudistediktor. 2004. aastal võitis ta Emmy kategoorias "Outstanding Single Newscast" Republican National Conventioni kajastamise eest. Ta vahetas välja Laurie Dhue, kes oli enne teda saate "Fox Report Weekend uudistediktor ning kes lahkus kanalist 15. märtsil 2008. Bio on FOXNews.com www.foxnews.com (vaadatud 08.12.2007) Bio on FOXNews.com Julie Banderase fännileht Julie Banderas Twitteris Julie Banderas Joins Fox News Channel, TVNewser
Baleaari meri

Baleaari meri on osa Vahemerest. Meri piirneb lõunas Baleaaridega ja loodes Pürenee poolsaarega.
Araabia vadavilbas

Araabia vadavilbas (Turdoides squamiceps) on vilbaslaste sugukonda ja vadavilbase perekonda kuuluv värvuline. Ta elab peamiselt Araabia poolsaare lõunaosas. Araabia vadavilbase käitumist ja morfoloogiat uurides sõnastas Iisraeli evolutsioonibioloog Amots Zehavi 1970ndail händikäpiprintsiibi (inglise handicap principle).
Cargados Carajos

Cargados Carajos on saarestik India ookeanis, osa Maskareenidest. Saarte pindala on 130 ha. Saared on madalad korall-laiud, kõrgus kuni 6 m. Saared kuuluvad Mauritiusele.
Konto debiteerimine

Konto debiteerimine (inglise keeles debiting an account) ehk debiteerimine on raamatupidamiskohustuslaste jooksvas raamatupidamises majandustehingute kirjendamine kontodel, mille käigus tehakse sissekanne konto deebetpoolele. Konto debiteerimine kasvatab käivet ning muudab konto saldot. deebet deebetkaart konto U. Mereste, 2003. Majandusleksikon. Eesti Entsüklopeediakirjastus. Köide I (A-M). Raamatupidamise seadus
Amots Zehavi

Amots Zehavi (kasutatud ka nimekuju Amotz Zahavi; 1. jaanuar 1928 Petaẖ-Tikva – 12. mai 2017 Tel Aviv) oli Iisraeli bioloog. Ta uuris araabia vadavilbase käitumisbioloogiat. Oma 1975. aasta töös sõnastas ta nn händikäpiprintsiibi. Sellega püüdis ta seletada mõnedel loomaliikidel esinevat kasutute kehaosade (nt ülemäära suure saba või sarvede) arengut. Tema seletuse kohaselt (mis järgib neodarvinistlikke sotsiobioloogilisi mudeleid) on energeetiliselt kuluka kehastruktuuri pidamine märgiks vastassugupoolele organismi heast tervisest ja võimekusest anda palju järglasi.